tomron87/hebrew-wikipedia-sentences-corpus huggingface dataset:
השיר מציג נקודת מבט בוגרת וביקורתית על דינמיקות זוגיות מעורפלות.
הנושא המרכזי של השיר הוא התסכול הנובע מחוסר החלטיות ומהעברת מסרים סותרים במערכת יחסים.
קרפנטר מתארת מצב שבו בן הזוג אינו מסוגל להביע את רגשותיו בבירור או לקבל החלטה לגבי עתיד הקשר, מה שמותיר את הדוברת במצב של אי-ודאות מתמדת.
השיר משמש כ"סיכום מושלם" לסיטואציות שבהן צד אחד עייף מלנסות ולפענח את האותות שהצד השני משדר.
ניתוח מילות השיר והתייחסויותיה של קרפנטר חושפים כמה דימויים ותמות מרכזיות.
קרפנטר הקדישה את השיר לאדם שאותו הגדירה כ"סימן שאלה אנושי", דימוי הממחיש את הערפול וחוסר הבהירות המוחלט שאפיינו את הצד השני בקשר.
השורה המרכזית בפזמון מבטאת את הסתירה בין הצהרות הכוונות של בן הזוג לבין התנהגותו המבלבלת בפועל.
הדוברת מבהירה כי למרות רצונו לכאורה של בן הזוג להיות איתה, חוסר היכולת שלו לפעול בצורה החלטית מונע את התקדמות הקשר.
השיר מתאר מאהב "הפכפך" שדפוסי התנהגותו משתנים ללא הרף.
קרפנטר מתארת את המאמץ המנטלי המושקע ב"קריאה של כל פרט קטן" בחיפוש אחר רמזים למהות הקשר, ומביעה רצון להפסיק את המשחקים ולהגדיר את הקשר בצורה ברורה, אפילו אם מדובר בקשר מזדמן בלבד.
מבחינה רגשית, השיר מציג את השלב שבו הדוברת מבינה שהיא אינה יכולה (ואינה אמורה) לקרוא את מחשבותיו של הצד השני, ובוחרת להציב גבול מול חוסר ההחלטיות שלו.
השיר נתפס כגרסה בוגרת ומפוכחת יותר לשירים קודמים של קרפנטר שעסקו בנושאים דומים, תוך שימוש בטון "חצוף" וישיר.
השיר "Read your Mind" התקבל בביקורות חיוביות מאוד מצד מבקרי המוזיקה, שציינו אותו לעיתים קרובות כאחד הרגעים הבולטים והזכירים ביותר באלבום.
השיר הושווה על ידי מבקרים לסגנון ה"דיסקו-פופ המנצנץ" של להקת The Cardigans.
מבקרים ציינו לטובה את הליווי המוזיקלי העשיר, הכולל עיבודי כלי מיתר קליטים ובס דומיננטי, ותיארו את השיר כ"ממכר באופן מסוכן".
השיר הוגדר ככזה שנועד לרחבות הריקודים, תוך שמירה על איכות הפקה גבוהה.
מבקרים רבים ראו בשיר גרסה בוגרת ומתוחכמת יותר של סגנונה המוקדם של קרפנטר, בייחוד בהשוואה לשירים כמו "Looking At Me" או "Thumbs".
נכתב כי השיר מהווה מעין "פרידה" מהסאונד הישן שלה תוך הצגת יכולות ווקאליות משופרות, במיוחד בשימוש בשכבות קוליות המזוהות איתה.
השיר זכה לשבחים על היותו "סיכום מושלם" למערכות יחסים לא מוגדרות.
המבקרים העריכו את הכתיבה הכנה וה"חצופה" שמתארת את התסכול מחוסר החלטיות של בן זוג, שאותו הגדירה קרפנטר כ"סימן שאלה אנושי".
למרות השבחים לשיר עצמו, חלק מהמבקרים חשו כי האופי הקצבי והשמח שלו עומד בניגוד חריף מדי לבלדות העצובות והמלנכוליות שבמרכז האלבום.
מבקר אחד ציין כי השיר נשמע כמעט כמו "תאונה מוצלחת" בתוך רצף שירים בעלי גוון רוקיסטי או אקוסטי יותר, מה שיוצר לעיתים תחושה של "חוסר עקביות" בטון הכללי של האלבום.
בסקרים ודיונים בקרב מעריצים, השיר דורג באופן עקבי כאחת הרצועות האהובות והמוצלחות ביותר באלבום.
מבחינת דירוג, השיר נחשב לאחד ה"להיטים הכבדים" של הפרויקט לצד שירים כמו "Nonsense" ו-"Feather".
Real-time Transport Protocol (בראשי תיבות: RTP) הוא פרוטוקול תקשורת להעברת אותות קול ווידאו בזמן אמת ברשתות תקשורת.
פרוטוקול זה מאפשר יישומים אינטרנטיים כגון טלפון מבוסס אינטרנט וועידת וידאו; מדובר באחד הפרוטוקולים המקובלים והנפוצים לצרכים אלו.
הפרוטוקול שייך לשכבת היישום של מודל ה-OSI; ברמת שכבת התעבורה, הפרוטוקול פועל לרוב מעל UDP.
הפרוטוקול פועל יחד עם פרוטוקול RTCP (RTP Control Protocol), המשמש לבקרה בסיסית על התוכן המועבר ב-RTP, ומרכז נתונים סטטיסטיים כמו גם נתוני איכות שירות (QoS).
לפרוטוקול קיימת גם גרסה מוצפנת, SRTP; לעיתים נעשה שימוש בפרוטוקול ZRTP לצורך אותנטיקציה והצפנה.
בפרוטוקולי Voice over IP, ישנו שימוש ב-RTP לצורך העברת השמע בשיחות; העברת השמע בעזרת RTP מתאפשרת לאחר קבלת מידע בסיסי על אודות הצדדים המשתתפים בשיחה, המועבר מעל פרוטוקולי איתותים שונים, כדוגמת SIP ,H.323 ,MGCP MEGACO.
הפרוטוקול פותח על ידי IETF בשנת 1996, במסגרת קבוצה שעבדה על קביעת סטנדרטים להעברת תוכני מולטימדיה ברשתות תקשורת.
התקן פורסם תחילה כ-, ולאחר מכן בגרסה נוספת ב-.
פרוטוקול RTP מאפשר העברת נתוני מולטימדיה (שמע ווידאו) בזמן אמת, בין שני משתמשים או יותר.
בעזרת הפרוטוקול אפשר מחד להעביר מולטימדיה באופן יעיל ומהיר, ומאידך לשמור על סדר ולטפל באיבוד נתונים.
הפרוטוקול בנוי בצורה אבסטרקטית, המאפשרת הוספת פורמטים נוספים ללא שינוי המבנה הליבתי.
מדובר באחד הפרוטוקולים בהם נעשה שימוש נרחב ביישומי שמע ווידאו ברשתות תקשורת מודרניות.
הפרוטוקול נתמך בשימוש מעל TCP בשכבה הרביעית, אך בפועל מתאר זה אינו מיושם לרוב - זאת בעקבות latency גבוה שיוצר TCP בשכבה הרביעית, הנגרם כתוצאה מהעברת חבילות רבות אודות וידוא ה-session.
על כן, לרוב ישנו שימוש בפרוטוקול UDP בשכבת התעבורה; על מנת לפצות על כך ש-UDP לא מבצע סנכרון ובקרה, מומשו מספר שדות בחבילת RTP אשר ממלאים תפקיד זה.
הפרוטוקול RTP מחולק למעשה לשני חלקים:
העברת המידע אשר מתבצעת תוך שימוש בחבילות RTP.
סנכרון, איכות שירות (Qos) וסטטיסטיקות אודות הפרוטוקול, תוך שימוש ב-RTCP.
כמות חבילות ה-RTCP הוא יחסית נמוך, ועומד על כ-5% מתוך כלל המידע שעובר.
בפרוטוקול, כל העברת מולטימדיה בין מספר גורמים מכונה RTP session, הבנוי מכתובות ה-IP של צדדי השיחה, והפורטים בהם ניתן השירות.
מקובל לבחור פורטים עוקבים עבור חבילות ה-RTP וה-RTCP באותו ה-session.
מתוך כלל תהליך שיחה/וידאו ברשתות תקשורת, RTP אחראי על העברת המולטימדיה עצמה.
על מנת ליצור session-ים בין רכיבי רשת שונים, נעשה שימוש בפרוטוקולי איתותי תקשורת, כדוגמת SIP ,H.323 ,MGCP ,MEGACO.
להלן מבנה החבילה בפרוטוקול (RTP בלבד, ללא השכבות שמתחת).
בראשית החבילה, כמקובל בפרוטוקולי מודל השכבות, מופיעים שדות מידע כלליים אשר מגדירים את מבנה חבילת המידע בהמשך (כדוגמת אורכי שדות, כמות מזהים וכיוצא בזה).
(P (Padding - דגל המסמל האם נעשה padding (ריפוד) בסוף המידע, על מנת להשלימו כך שאורך המידע יהיה מוגדר תמיד.
(X (Extension - דגל המציין האם יופיע בהמשך החבילה header נוסף, המכונה Extension Header (הסבר בהמשך).
(CC (CSRC count - מספר ה-CSRC-ים שיופיע בהמשך החבילה (הסבר בהמשך).
(M (Marker - דגל המסמן חשיבות של המידע המועבר; אם הוא דלוק, פירוש הדבר שלמידע זה עדיפות מיוחדת ברמת האפליקציה.
(PT (Paylod Type - שדה הקובע את פורמט השמע שיועבר בהמשך.
Sequence Number - מספר המייצג את סדר החבילה ב-session נתון.
המספר עולה בכל חבילה שנשלחת, ומאפשר סידור החבילות בצד השני כמו גם בדיקת הגעת כלל המידע.
ה-Sequence Number של החבילה הראשונה נקבע באקראי.
Timestamp - שדה זמן המוצמד לכל בלוק של שמע/וידאו, ומאפשר למשתמש לאגור מידע זה ע"פ סדר כרונולוגי ובמידת הצורך לנגנו לאחור.
אופן קביעת הזמן משתנה בין אפליקציות.
(SSRC (Synchronization source - מזהה ייחודי לכל session של RTP באורך 32bit, בעזרתו יודעים רכיבי הקצה להבדיל בין session-ים שונים.
(CSRC (Contributing source - במקרה בו נדרש שילוב של מספר מקורות שמע (למשל בשיחת ועידה), שדה זה יכול את רשימת מזהי ה-SSRC של כל המקורות (כמותם בהתאם לשדה CC לעיל), וכך יאפשר את שילוב השמע בצורה מסונכרנת.
Header Extension - בפרוטוקול מאופשרות הרחבות ייעודיות שונות.
כאשר הדגל X לעיל דולק, פירוש הדבר שנעשה שימוש בהרחבה כלשהי, ובשדה זה מפורטים פרטי ההרחבה.
רכיבי קצה שלא מכירים הרחבה מסוימת יתעלמו ממנה.
Real Time PCR (בעברית: PCR בזמן אמת) הנקראת גם Quantitative Polymerase Chain Reaction או בקיצור qPCR (תגובת שרשרת פולימראזית מכמתת), היא שיטה להגברת DNA באמצעות PCR בנוכחות חומר פלואורסצנטי הזוהר בנוכחות רצף DNA ועירור על ידי אור.
השיטה נבדלת מה-PCR המסורתי בכך שהיא כוללת קריאה של כמות ה DNA הנוצר כבר במהלך התגובה, ולא רק בסופה.
Real Time PCR משמש לגילוי ולכימות של רצפי DNA.
לשיטה זו חשיבות רבה בביולוגיה המולקולרית כאשר רוצים להשוות את הכמות היחסית של מולקולות mRNA ברקמה או בתא מסוים לכמות היחסית ברקמה אחרת או בתא אחר.
כמו כן, לשיטה חשיבות רפואית-יישומית במחקר רפואי של עמידות לתרופות, כגון כימותרפיה ואנטיביוטיקה.
ההבדל בין Real Time PCR לבין PCR רגיל הוא שבשיטת Real Time PCR נעשה ה-PCR במתקן ייחודי המאפשר לעקוב אחרי כמות מקטע ה-DNA שעובר הגברה (אמפליקון) בזמן התגובה עצמה, כך ניתן למצוא הבדלים בכמויות cDNA של דוגמאות שונות.
כדי לקבוע את כמות האמפליקון בכל דוגמה, ריאקצית ה-PCR מבוצעת במבחנות חדירות לאור ובנוכחות פלואורופור – חומר פלואורסצנטי כדוגמת SYBR-GREEN המסתפח ל-DNA דו גדילי ביחס קבוע לאורך, ולמספר המולקולות הנמצאות במבחנות השונות.
זיהוי סימון ה-DNA נעשה בעזרת מקור אור, דוגמת לייזר, הלוגן או לדים עם עוצמה גבוהה שגורמים לעירור (Excitation) ובעקבותיו לפליטה פלואורסצנטית של הפלואורופור.
הפליטה הפלואורסצנטית מזוהה על ידי גלאי, ומועברת למחשב לניתוח.
במחשב מותקנת תוכנה המאפשרת לקבוע מהו מספר מחזורי ה-PCR שנדרש לדוגמה להגיע לרמת פלואורסצנציה משמעותית מעבר לרמת הרקע.
ערך זה משמש להערכה כמותית של כמות הדוגמה.
בבסיס השיטה עומדת ההנחה שבכל מחזור של ה-PCR מוכפלת כמות המולקולות של תוצרי ה-PCR פי שניים בדיוק, ניתן לאמת זאת על ידי הרצת מבחנות עם מיהולים ידועים של DNA ובחינה של הפרשי המחזורים ביניהם.
למשל לאחר מהילה של דוגמה מסוימת פי שמונה, צפוי עיכוב של שלושה מחזורים בדיוק בדוגמה במהולה ()
הערכה כמותית נעשית בשני אופנים:
באופן עקיף, ביחס לדוגמה של גן שהתבטאותו חיונית House Keeping Gene (המכונה "גן מנרמל", Normalizer) כגון אקטין.
כאשר ההנחה היא שגן שמתבטא יותר, הפליטה שלו תעלה באופן משמעותי על פני פליטת הרקע במספר קטן יותר של מחזורי PCR.
את התוצאה המתקבלת מנרמלים על ידי חלוקת מספר מחזורי ה-PCR שעברה הדוגמה עד לזהירה משמעותית במספר מחזורי ה-PCR שעבר הגן במבחנת הביקורת.
באופן ישיר, ניתן לכמת בהתבסס על עקום כיול ספציפי לגן.
כאשר מכניסים כמות ידועה של DNA למבחנות שונות, ומודדים את מספר המחזורים שלוקח לכל כמות של דוגמה להגיע לזהירה משמעותית.
ישנן שיטות נוספות לכימות רמת ביטוי של רנ"א: בעבר השתמשו בתספיג רנ"א ומערכי DNA, שיטות אלו נעלמו מהמחקר עם התחזקות שיטות הריצוף והגישות החישוביות לניתוח נתונים, וכיום ניתן לרצף ברמת התא הבודד ואף לקבוע את מספר המולקולות המדויק בתא.
אין לבלבל RT(real time) PCR עם RT(reverse transcriptase) PCR המשתמש באנזים ויראלי על מנת להפוך תחילה את גדילי הרנ"א שהופקו מהתאים לגדילי דנ"א.
לריאקצית real time PCR הנדונה בערך זה, מוזנים גדילי cDNA מוכנים ולא RNA.
Rebelde, היא גרסה מקסיקנית לטלנובלה הארגנטינאית, "המורדים".
הגרסה הופקה על ידי חברת טלוויסה ויוצרי הסדרה, כריס מורנה, פדרו דמיאן ופדרו ארמנדו רוגריגז.
בסדרה יש שלוש עונות, והפרק האחרון שודר במקסיקו ביוני 2006.
הסדרה עוקבת אחר תלמידים בבית ספר יוקרתי במקסיקו סיטי - "אליט וואי סקול".
בית הספר הוא פנימייה, אשר לומדים בה בני טובים במקסיקו, וגם תלמידים משכונות פחות טובות, אשר מקבלים מלגות.
"אליט וואי סקול" הוא בית הספר הכי יקר במדינה.
מנהג אחד של הסדרה הוא שהדמויות מכניסות מילים באנגלית.
כנראה, כדי להראות את ההבדלים בין התנהגות השכבות החלשות לשכבות החזקות.
בסדרה, מוקמת הלהקה "RBD", השחקנים, שמשחקים את החברים בלהקה, ומשתתפים גם בלהקה במציאות.
רוב שירי הלהקה מושמעים גם בסדרה, אך למרות שהסדרה נגמרה, הלהקה הודיעה שתמשיך לפעול.
בנוסף, לסדרה יצאו שני DVD, אשר מכילים את העונה הראשונה והעונה השנייה על גבי דיסקים.
בינואר 2009 הודיעה להקת RBD על התפרקותה ובשנת 2021 הודיעה להקת RBD על האיחוד.
בשנת 2012 יצאת גרסה מחודשת ל"Rebelde" בשם "Rebelde Brasil"/"Rebelde Rio" בשנים 2011-2012 בברזיל.
כמו כן, הדמויות הן: רוברטה ודייגו (רוברטה ודייגו כמו בסדרה), אליסי ופדרו (מיגל ומיה כמו בסדרה) ותומס וקרלה.
בישראל, הסדרה שודרה בערוץ הילדים בין השנים 2011-2012. בשנת 2022 נטפליקס החלה לשדר גרסה מחודשת שצולמה במקסיקו, כאשר שמה הוא "המורדים: הדור הבא".
מיגל ארנגו קרברה (אלפונסו הררה)
גואדלופה "לופיטה" פרננדס (מאיטה פרוני)
חואן "גובאני" מנדס לופז (כריסטיאן צ'אבז)
חוסה לורן קולוצי ריי (זוראידה גומז)
תאו רואיס פאלאסיוס (אדי וילארד)
ויקטוריה "ויקו" פאז (אנגליקה בוייר)
ניקולס הובר (רודריגו נאם) (עונה ראשונה ושנייה)
מרטין / אוקטביו רברטה (ליסאנדרו גוארינוס) (עונה שנייה ושלישית)
אנריקה מדאריגה (פטריסיו בורגאטי) (עונה ראשונה ושלישית)
רנטה ליזלד (גרטל ואלדז) (עונה ראשונה)
סילווניאה פרדו ריי (סילוויה גוטיארז)
לולה (ויויאנה רמוס) (עונה שנייה ושלישית)
ביאנקה (אליסון לוזאנו) (עונה שנייה ושלישית)
רוקו (דייגו גונזלס) (עונה שנייה ושלישית)
גוסטבו רואיס פלאסיוס (פרנסיסקו אבאדנו)
פרננדו פרר (גארארדו קלין) (עונה שנייה)
אניטה (גריסל מארגארטיה) (עונה שנייה)
אגוסטו פאס (גיסוס פאלקון) (עונה ראשונה ושנייה)
איוון "רוגר" (קארלוס גירון) (עונה שנייה)
מרסיה רואיס פאלאסיוס (פאולה לאבאט)
אליסיה סלאזאר (מריה פרננדה גרסיה)
ראקל ביירון (פרננדה דה לאס פואנטס)
חואקין מאסקארו (מישל גורפינקל) (עונה ראשונה)
סול דה לה ריבה (מאריה פרננדה מאלו) (עונה שנייה ושלישית)
סנטוס (דרק גיימס) (עונה שנייה ושלישית)
אסטבן נולאסקו (איטור וטוריאוז) (עונה ראשונה ושנייה)
בלן מנדז פאצקו (אנה בולנה) (עונה ראשונה ושנייה)
המאמן דונאטו (קארלוס באלארט) (עונה ראשונה ושנייה)
לאונרדו פרנסיסקו בלאנקו (אלעזר גומז) (עונה שנייה)
מאוריסיו גארזו אלבריחה (ארנסטו דיאז) (עונה ראשונה ושנייה)
יאנקי (אנטוניו סאינז) (עונה שנייה ושלישית)
Reality (מציאות) הוא אלבום של המוזיקאי הבריטי דייוויד בואי שיצא בשנת 2003.
האלבום התקבל באופן חיובי על ידי מעריציו של בואי והן על ידי מבקרי המוזיקה, ובעקבות זאת הוכתר לצד אלבומו הקודם Heathen, כאלבומו הטוב ביותר של בואי מאז (Scary Monsters (and Super Creeps.
חלק מהטקסטים המופיעים בשירי האלבום, עוסקים בהתמודדותו של בואי עם הזיקנה.
הדבר בולט במיוחד בשירים "הבחור הבודד", "ימים", לעולם לא אזדקן" ובשיר "הביאו אלי את מלך הדיסקו".
האלבום גם מתייחס לאסון מגדלי התאומים בשיר "כוכב מוות חדש".
השיר "פבלו פיקאסו" הוא גרסת כיסוי לשיר של ג'ונתן ריצ'מן, כאשר בואי הוסיף לו מילים.
במהלך תקופת קידום המכירות, יצא האלבום במספר מהדורות.
באחת מהמדורות נוסף לאלבום המקורי, דיסק הכולל מספר שירי בונוס וסרט המתעד הופעה חיה באירלנד בשם A Reality Tour.
Recall election (בתרגום חופשי: בחירות החזרה) או Recall הוא הליך פוליטי שבאמצעותו ציבור הבוחרים יכול להדיח נציג נבחר מתפקידו בטרם הסתיימה תקופת כהונתו הרשמית, על ידי בחירות מיוחדות שמוכרזות אחרי שמוגשות חתימות של בעלי זכות בחירה בכמות שעוברת סף מסוים.
הליך זה קיים בחלק ממדינות ארצות הברית (אך לא לנבחרי ציבור פדרליים), בפרובינציית קולומביה הבריטית שבקנדה ובוונצואלה.
המקרים המפורסמים ביותר שבהם הופעל ההליך היו הדחתו של מושל קליפורניה ובחירתו של ארנולד שוורצנגר במקומו ב-2003, וניסיון ההדחה של נשיא ונצואלה, הוגו צ'אווס ב-2004, שנכשל.
על מנת להביא את ההליך לכדי הצבעה יש קודם כול לאסוף חתימות של בעלי זכות בחירה שדורשים את קיום ההצבעה.
מספר החתימות הדרושות נקבע ברוב המדינות על פי מספר המצביעים שהצביעו בבחירות האחרונות שבהן נבחר הנציג שרוצים להדיח, ומספר זה נע בין 10% ל-40%, לעיתים בתוספת דרישות נוספות, כמו אחוז מינימלי של חתימות גם בכל מחוז, או איסוף החתימות תוך פרק זמן קבוע מרגע הגשת הבקשה הראשונית.
אם היוזמים מצליחים לאסוף את מכסת החתימות בזמן המוקצב, נערכת הצבעה שבה יכולים להשתתף כלל בעלי זכות הבחירה במדינה (או במחוז הבחירה), ובה הם מתבקשים להצביע בעד ההדחה או נגדה.
ברוב המדינות שבהן קיים ההליך, קבלת ההצבעה רק מסיימת את כהונתו של נושא התפקיד, והחלפתו מתבצעת כפי שהייתה מתבצעת אילו היה מתפטר – בין אם על ידי העברת התפקיד לסגן, מינוי לתפקיד על ידי סמכות עליונה, או קיום בחירות מיוחדות חדשות.
בשש ממדינות ארצות הברית, בהן קליפורניה, על מנת לקצר את התהליך, יחד עם ההצבעה בשאלת ההדחה המצביעים בוחרים גם מועמד להחליף את נושא המשרה אם הצעת ההדחה תתקבל.
הליך Recall Election הוא מכשיר פוליטי שנועד לסיים כהונה של נבחר ציבור שאיבד את אמון הנבחרים מכל סיבה שהיא, ולא בשל פשע.
ברוב המדינות שבהן קיים ההליך, אין כלל צורך בהעלאת סיבה ספציפית להדחה.
קיים הליך משפטי בשם אימפיצ'מנט (Impeachment) שהוא הליך היזום על ידי הפרלמנט ובו נדרש יוזם ההליך לספק האשמות ספציפיות של פעולה בניגוד לחוק.
לרוב הבית התחתון משמש כתובע ומחליט האם להגיש כתב אישום לבית העליון שמכהן כחבר מושבעים.
לדוגמה, רולנדס פקסס, נשיא ליטא לשעבר, היה הראשון באירופה שהודח בשיטת האימפיצ'מנט.
בארצות הברית 18 מדינות מאפשרות הדחת נציגים ברמה המדינתית (מושלים ואנשי רשות מבצעת נבחרים אחרים, מחוקקים, ובחלק מהמדינות גם שופטים) באמצעות recall, ובמדינות נוספות מתאפשרת הדחת בעלי תפקידים מקומיים בלבד.
ההליך לא קיים ברמה הפדרלית, כולל לא לנציגי המדינות בקונגרס של ארצות הברית.
למרות ניסיונות רבים לפתוח בהליך של recall נגד מושלים – בקליפורניה לבדה היו עשרות ניסיונות הדחה של מושלים –
מאז שאומץ לראשונה ההליך בתחילת המאה העשרים רק שלושה מושלי מדינה עמדו להדחה בהליך זה.
שניים הודחו: מושל דקוטה הצפונית, לין פרייז'ר, שהודח בשנת 1921, ומושל קליפורניה שהודח ב-2003 והוחלף על ידי שוורצנגר.
מושל אחד שרד: סקוט ווקר, מושל ויסקונסין.
נגד מושל נוסף, אוואן מצ'אם מושל אריזונה הוגשו מספיק חתימות על מנת לקיים הצבעה, אולם הוא הודח על ידי בית הנבחרים בהליך של אימפיצ'מנט על ידי בית המחוקקים המדינתי עוד לפני התאריך המיועד של בחירות ההדחה.
מספר גדול במעט של מחוקקים מדינתיים הודחו ב-recall במהלך השנים – בקליפורניה הגיעו להצבעה שמונה ניסיונות, מהם ארבעה הצליחו.
רוב הניסיונות להדחה בהליך זה מתבצעים נגד נבחרים ברמות המקומיות.
הפרובינציה הקנדית קולומביה הבריטית הוסיפה לספר החוקים שלה ב-1995 הליך של recall election, לגבי כל נבחרי הציבור, כולל ראש ממשלת הפרובינציה.
נכון ל-2009, אף ניסיון הדחה לא הגיע לידי מימוש.
סעיף 72 בחוקת ונצואלה משנת 1999 מאפשר להדיח כל נציג נבחר, כולל את הנשיא.
כל [...] הכהונות שהתקבלו אליהן באמצעות הצבעה ניתנות לביטול.
מרגע שחצי מזמן הכהונה של המשרה עבר, מספר בוחרים שיהווה 20% מכלל הבוחרים הרשומים, יבקשו להדיח את בעל המשרה בתהליך הדחה.
אם מספר זהה או גדול מזה שבו נבחר בעל המשרה של בעלי זכות בחירה יצביעו בעד הדחה, ובתנאי שלפחות 25% מכלל בעלי זכות הבחירה בכלל הצביעו, תתבצע הדחה מיידית, ויינקטו תהליכים למילוי המשרה באופן מיידי, על פי החוקה והחוק.
באוגוסט 2004 נעשה ניסיון להדיח את הנשיא המכהן של ונצואלה, הוגו צ'אווס.
ניסיון ההדחה נכשל כאשר 58% מהמשתתפים הצביעו נגד ההדחה.
הליך ה-Recall Election היה חלק מתוכנית הרפורמות האלקטורליות שקידמה התנועה הפרוגרסיבית בשנים האחרונות של המאה ה-19 ובתחילת המאה ה-20, שכללו גם הנהגת משאלי עם ביוזמת האזרחים (initiative) ופריימריז.
האימוץ הראשון של הליך ה-Recall היה בעיריית לוס אנג'לס, בשנת 1902. ב-1908 מדינות אורגון ומישיגן היו המדינות הראשונות שהנהיגו הליכי Recall Election לנבחרי המדינה.
ב-1911 אימצה גם קליפורניה את ההליך כחלק מרפורמות שהנהיג המושל הפרוגרסיבי היירם ג'ונסון
ביקורת רבה נמתחה על כך שגם שופטים, ובמיוחד שופטי בית המשפט העליון של קליפורניה, היו בין הנבחרים שניתנה לציבור האפשרות להדיחם.
המדינה האחרונה שהנהיגה את ה-recall היא מינסוטה בשנת 1966.
תומכי Recall Election רואים בהליך זה דרך עבור האזרחים להשיג שליטה על נציגים נבחרים, אשר אינם כשירים או מייצגים נאמנה את בוחריהם.
לעומת זאת המתנגדים גורסים כי Recall Election מוביל לחריגה של הדמוקרטיה מגבולותיה.
לטענתם, הסכנה בהליך זה היא בהחלשת עצמאות הנציגים הנבחרים אשר אף עלולה להוביל לניצול ההליך על ידי קבוצות אינטרס ממומנות היטב.
הליך ה-Recall Election קשה ליישום בישראל, שבה שיטת הבחירה היא יחסית ולא אישית – עם זאת, בלטביה, שגם בה הבחירות יחסיות, ישנה הוראה בחוקה המאפשרת recall לכל חברי הסאימה, אך אוסרת על recall של חבר סאימה מסוים.
RealClearPolitics הוא אתר אינטרנט האוגר ידיעות על פוליטיקה אקטואליה, כלכלה ועוד בארצות הברית.
האתר הוקם בפברואר 2000, על ידי סוחר האופציות לשעבר ג'ון מקאינטייר, וטום בוואן, לשעבר מנהל הכספים של סוכנות הפרסום, "לאנשים כמונו...
אנשים אשר חיים ונושמים פוליטיקה ואת הנושאים שעל סדר היום".
בשנת 2007 קנתה חברת התקשורת פורבס 51% מהזכויות על האתר.
האתר לוקט, בין השאר, את נתוני סקרי מערכות הבחירות בארצות הברית ומגיש טבלאות המציגות את ממוצע כל הסקרים המעודכנים.
באמצעות נתונים אלו מציג האתר מגמות יומיות משתנות.
עוד כולל האתר מאמרים, קטעי וידאו ונתונים בנושאים נוספים.
ממוצעי הסקרים באתר נחשבים מדד רב־ערך, גם אם לא תמיד דק אבחנה, למגמות פוליטיות ולמגמות לקראת בחירות.
Received Pronunciation הוא מבטא של השפה האנגלית המקובל בעיקר בבריטניה והנחשב שם למבטא היוקרתי ביותר, ובעיני רבים גם הנכון ביותר, להגיית השפה.
אף על פי שלפי ההערכה רק כ-2% מכלל תושבי הממלכה המאוחדת מדברים אנגלית במבטא זה, הוא עדיין משמש כדרך ההגייה הסטנדרטית ברוב הספרות העוסקת בפונולוגיה של השפה האנגלית ובמילונים.
בנוסף, זהו המבטא המונחל פעמים רבות ללומדי השפה האנגלית.
ההגייה המקובלת אינה ניב (דיאלקט) בעל אוצר מילים ומאפיינים דקדוקיים משלו.
אלו שזה מבטאם דוברים בדרך כלל "אנגלית תקנית" (Standard English), אם כי ההפך אינו מחויב המציאות.
דוברי אנגלית תקנית רבים, בבריטניה ומחוצה לה, אינם הוגים כך.
הביטוי "ההגייה המקובלת" נטבע לראשונה על ידי הנרי וילד (Wyld) בשנת 1914, בספרו "תקציר תולדות השפה האנגלית"; משמעות המילה "Received" בהקשר זה היא "מקובל" או "מאושר".
המבטא כונה "האנגלית של המלך" או "האנגלית של המלכה" (Queen's English או King's English) מאחר שהיה או נתפש כמבטא בו דוברים המלך והאצולה.
המלכה אליזבת השנייה אכן הייתה דוברת במבטא זה, בצורה שמרנית ומיושנת.
עוד מכונה המבטא בכינוי "אנגלית של ה-BBC" (BBC English), מאחר שבעבר עשתה בו התחנה שימוש, למעט בתקופת מלחמת העולם השנייה עת נעשה השימוש בניבים אזוריים כדי להבדיל את שידורי התחנה מהתעמולה הנאצית.
מאז אמצע המאה ה-20 שוב אין קרייני התחנה מחויבים לעשות בו שימוש, אם כי חלקם מקפידים עליו או על מאפיינים מסוימים שלו.
בנוסף כונה המבטא בשם "אנגלית של (אוניברסיטת) אוקספורד" (Oxford English) בה היה מקובל.
האוניברסיטה זכתה ליוקרה בענייני לשון בעיקר בזכות מילוני אוקספורד שפרסמה, והגרסה המורחבת של מילון זה כוללת הנחיות הגייה בהגייה המקובלת עד היום.
מסיבות אלה הפך המבטא ליוקרתי ביותר בבריטניה, והשימוש בו מעיד רבות על הרקע והייחוס החברתי של בעליו או על השכלתו או על יומרותיו החברתיות.
באנגליה, המילה Posh, "מהודר", משמשת ככינוי סלנג למבטא זה – Posh Accent.
נהוג לחלק את המבטא לשלושה סטנדרטים משניים: "שמרני", המאפיין אוכלוסייה מבוגרת, "כללי", הנחשב לנייטרלי מבחינת גיל, משלח יד או רקע חברתי, ו"מתקדם", המאפיין אוכלוסייה צעירה.
למרות סברה מקובלת כי מוצאו של מבטא זה במבטאים הדרומיים באנגליה, למעשה הוא קרוב במיוחד למבטאים המדוברים בדרום-מזרח המידלנדס.
הגירה מאזורים אלה ללונדון במאה ה-14 ובמאה ה-15 הביאה להתגבשותו בדרום המדינה, תוך שהוא משלב גם יסודות ממבטאים דרומיים.
בתחילה נחשב למבטא מקובל בדרום המדינה אשר לא הסגיר את מוצאו של הדובר בו, ותו לאו.
מאוחר יותר התבסס ההיגוי על זה שהיה מקובל בחצר המלכות, ואט אט החל לצבור יוקרה.
רק בשלב מאוחר יחסית, בסוף המאה ה-19, הפך השימוש במבטא לסימן היכר מחייב למי שזכה להשכלה ולחינוך הטובים ביותר.
החל משנות ה-70 של המאה ה-20 השתנה היחס כלפי השימוש בהגייה, ומספר הדוברים בה החל לרדת.
שיר זה הוא מסוג דיס (Diss) על חבר N.W.A לשעבר, הראפר ד"ר דרה, ועל הראפר סנופ דוגי דוג.
הוא גם אחד מהשירים שאיזי-אי הפיק בעצמו בסטודיו.
השיר דורג במקום הראשון בשירי הראפ הלוהטים של מגזין בילבורד במשך אחד עשר שבועות, ששבר את השיא של N.W.A.
עם השיר "Straight Outta Compton" שדורג במשך שבעה שבועות.
שיר זה היה שיר תגובה לשיר של ד"ר דרה "('Fuck Wit Dre Day (and Everybody's Celebratin" שהיה שיר בו ד"ר דרה וסנופ דוגי דוג קיללו את איזי-אי.
איזי-אי אומר בשיר שד"ר דרה הוא לא יותר מאשר אחד שרוצה להיות גנגסטר ("Wannabe") ושהוא לא "OG" (גנגסטר אמיתי), מה שד"ר דרה טען שהוא.
איזי-אי גם אומר כי הוא עדיין מקבל כסף משיריו והפקותיו של ד"ר דרה, וטוען שהחוזה של דרה עם רות'לס רקורדס עדיין עושה לו כסף.
הבית השני מבוצע על ידי דרסטה, בו הוא טוען שסנופ דוגי דוג לא ביצע פשע מעולם אך בכל זמן שמתאפשר לו הוא שר על רובים וסכינים.
את הבית השלישי מבצע B.G.
Knocc Out כשהוא אומר שדרה הוא אחד ש"רוצה להיות" (Wannabe) ושדרה הוא כלום בהשוואה לגנגסטרים האמיתיים.
סנופ דוגי דוג מותקף בשיר על היותו רזה מאוד כשאיזי-אי שואל בשיר את דרה היכן הוא מצא ראפר אנורקטי.
הפזמון בשיר כולל מספר סאמפלים עוקבים.
השורה הראשונה לקוחה מהשיר "It's Funky Enough" של הראפר The D.O.C..
הסאמפל השני לקוח מהמבוא לשיר Eazy-Duz-It.
הסאמפל כולל את איזי-אי אומר "!yo, Dre" כתגובה לשאלתו של ד"ר דרה "?what's up".
מיד לאחר התגובה לדרה, נשמע קול ירייה, שרומז כי איזי-אי ירה בד"ר דרה.
הקליפ לשיר "Real Muthaphukkin G's" שצולם בעיר קומפטון שבקליפורניה, מתחיל עם סצנה בה מצולמות מכוניות לואו-רייד ואז מצולם איזי-אי שר את הבית הראשון.
תמונתו של ד"ר דרה מהתקופה בה היה חבר בהרכב World Class Wreckin' Cru מוצגת על המסך כשהוא לובש מסקרה ואודם.
הקליפ כולל גם סצנות בהן מופיע חיקוי של איזי-אי (ידוע כ-Sleazy-E) אשר הופיע בקליפ של השיר "Fuck Wit Dre Day", כשהוא מותקף ונורה על ידי איזי-אי האמיתי, B.G.
Knocc Out ודרסטה, נרדף על ידי כלב ולקראת סוף הקליפ נרדף על ידי איזי-אי, דרסטה, B.G.
Knocc Out והמון של אנשים ולאחר כמה קולות יריות מוצג Sleazy-E נופל על האדמה מת.
Recent Songs (בעברית: "שירים אחרונים") הוא אלבומו השישי של הזמר והמשורר הקנדי לאונרד כהן.
האלבום, שיצא לאור ב-1979 והופק על ידי הנרי לוי ולאונרד כהן, חוזר אל מוזיקת הפולק, אותה זנח כהן באלבומו הקודם "Death of a Ladies' Man", אך כעת עם השפעות רבות מהג'אז.
Rebirth (בעברית: לידה מחדש) הוא אלבום האולפן הרביעי של הזמרת האמריקאית ג'ניפר לופז, שיצא ב-23 בפברואר 2005. השירים הבולטים באלבום היו להיט הקאמבק של לופז עם הראפר פביולוס, "Get Right", והשיר "Hold You Down" אותו ביצעה עם פאט ג'ו.
האלבום זכה להצלחה במצעדים וזכה לביקורות חיוביות, אם כי כשל מבחינה מסחרית.
במצעד הבילבורד 200 האלבום זכה להצלחה רבה כאשר הגיע ישרות למקום השני, והוא אחד מהאלבומים המצליחים ביותר של הזמרת במצעד זה, כאשר רק שלושה אלבומים נוספים הצליחו לעשות זאת במהלך כל הקריירה שלה.
האלבום יצא גם במהדורה אליה צורף דיסק DVD ובו השיר "Get Right", רמיקס עם פביולוס וסרטוני וידאו המראים את מהלך העבודה על האלבום.
שוחרר כסינגל הראשון מן האלבום השיר יצא לאור בשתי גרסאות האחת השיר הרגיל ושנייה רמיקס עם הראפר פביולוס.
הסינגל הפך במהרה לאחד הסינגלים המצליחים והמוכרים ביותר של לופז כאשר נכנס הישר לעשרת המובילים ברוב המצעדים וחלקם למקום הראשון.
הווידאו קליפ לשיר הועלה כמה שנים מאוחר יותר לערוץ ה-Vevo, של הזמרת והוא צבר צפיות רבות.
הסינגל השני מהאלבום השיר הוא דואט עם הראפר פאט ג'ו וזהו הלהיט השני של השניים במשותף לאחר השיר "Feelin' So Good" (2000),השיר לא זכה להצלחה רבה במצעדים, אך לביקורות חיוביות רבות.
הקליפ לשיר בוים על ידי דיאן מרטל ונערך על ידי פול מרטינז הקליפ מציג את לופז מעל בניין בניו יורק ובמזדרון הבניין ופאט ג'ו ברחובות.
הביקורות על הקליפ היו חיוביות.
מקוםתאריםמכירותאוסטרליה (ARIA)זהב35,000קנדה (Music Canada)פלטינה80,000צרפת (SNEP)זהב100,000הונגריה (MAHASZ)זהב10,000אירלנד (IRMA)זהב7,500יפן (RIAJ)זהב100,000שווייץ (IFPI Switzerland)זהב20,000בריטניה (BPI)זהב124,000ארצות הברית (RIAA)פלטינה745,000סיכוםבכל העולם2,500,000
Ready or Not (מילולית: מוכן או לא) הוא שיר של להקת ההיפ הופ האמריקנית פוג'יז אשר נכלל במקור באלבום האולפן השני של הלהקה The Score.
לאורך השיר מנוגנת באופן חוזר ונשנה דגימה משירה של הזמרת האירית אניה "Boadicea".
כמו כן, הפזמון של השיר נכתב בהשראת מילות השיר "" מאת הלהקה האמריקנית The Delfonics.
על אף שהשיר לא זכה להצלחה רבה בארצות הברית, הוא זכה להצלחה רבה במיוחד באירופה, ובעיקר בבריטניה, שם הגיע בשיא למקום הראשון במצעדי הסינגלים הבריטי, כאשר הוא נשאר במיקום זה במשך שבועיים.
הזמרת האירית אניה ציינה בתחילה כי בכוונתה לתבוע את הפוג'יז על הפרת זכויות יוצרים שכן היא לא נתנה את הסכמתה לכך שהלהקה תשתמש בדגימה מתוך שירה "Boadicea".
המחלוקת יושבה לבסוף מחוץ לבית המשפט.
באוגוסט 2008 ציין נשיא ארצות הברית ה-44 ברק אובמה כי השיר "Ready or Not" הוא השיר האהוב עליו בכל הזמנים בראיון שהעניק למגזין בלנדר.
הווידאו קליפ המלא של השיר נחשב לאחד מהווידאו קליפים היקרים ביותר בכל הזמנים.
להקת הרוק האמריקנית דה פריי ביצוע גרסת כיסוי של השיר באלבומם Scars & Stories.
Rebel Heart (בעברית: "לב מרדן") הוא אלבום האולפן השלושה-עשר של הזמרת-יוצרת האמריקאית מדונה.
האלבום יצא לאור ב-6 במרץ 2015, במדינות מסוימות וב-10 במרץ בשאר רחבי העולם, על ידי חברת התקליטים אינטרסקופ רקורדס.
במסגרת תהליך הפקת האלבום עבדה עם כותבים ומפיקים שעימם לא עבדה בעבר, ביניהם דיפלו ואביצ'י.
מדונה טענה שהשילוב לא היה פשוט, אך היא מרוצה מהתוצאה הסופית.
בחודש דצמבר 2014 דלפו לרשת 13 שירים בגרסת דמו.
מדונה הגיבה בחשבון האינסטגרם שלה וטענה כי השירים שדלפו הם גרסאות דמו שאינן מוכנות להפצה מסחרית, והודתה למאזיניה על שאינם מאזינים לגרסאות הפיראטיות שיצאו.
ב-20 בדצמבר 2014 פרסמה מדונה את האלבום להזמנה מוקדמת, יחד עם שישה משירי האלבום כמתנה לכבוד חג המולד, בינואר 2015 נעצר אזרח ישראלי החשוד בהדלפת גרסאות הדמו שפורסמו חודש קודם לכן.
לדברי מבקרי מוזיקה, אלבום זה הציג את מדונה כחדשה ורלוונטית בתעשיית המוזיקה גם לאחר של קריירה שנמשכת מעל לשלושה עשורים.
"Living for Love" – הסינגל הראשון מהאלבום, יצא לאור ב-20 בדצמבר 2014. בשיאו הגיע לעשרת המובילים בבלגיה, פינלנד, ישראל, שוודיה, ולמקום הראשון במצעד המועדונים של בילבורד.הקליפ לשיר יצא ב-6 בפברואר 2015. בקליפ מופיעה מדונה כשהיא רוקדת עם רקדנים בעלי קרניים, שולטת בהם וגורמת להם להתמוטט.
מדונה הופיעה לראשונה עם הסינגל ב-9 בפברואר 2015, בטקס פרסי גראמי של אותה השנה.
ב-25 בפברואר הופיעה בטקס פרסי המוזיקה הבריטית עם השיר שבו נפלה מהבמה ועוררה התעניינות תקשורתית באותו היום.
"Ghosttown" – הסינגל השני יצא ב-13 במרץ 2015. השיר הוא בלדת פופ המשלבת פסנתר עם מוזיקה אלקטרונית.
השיר לא נכנס למצעד של ארצות הברית ונכשל במכירות.
"Bitch I'm Madonna" – הסינגל השלישי בשיתוף עם ניקי מינאז' יצא ב-15 ביוני 2015. הקליפ לשיר יצא ב-18 ביוני 2015. בקליפ משתתפים ניקי מינאז', קייטי פרי, ביונסה, ריטה אורה, מיילי סיירוס, קניה וסט וד"ר דרה.
הקליפ מציג את מדונה ואנשים רבים רוקדים במסדרונות ובגג בניין גבוה כאשר הם לבושים בבגדים זוהרים.
הקליפ זכה להצלחה רבה ועומד כיום על כ-250 מיליון צפיות ב-Vevo.
"Hold Tight" – הסינגל הרביעי והאחרון שיצא ב-24 ביוני 2015. גם סינגל זה לא זכה להצלחה ונכשל במכירות.
במיקומי השיא שלו במצעדים הגיע למקום ה-27 בהונגריה ולמקום ה-34 בשוודיה.
בתחילת חודש מרץ 2015 פרסמה מדונה את תאריך תחילת סיבוב ההופעות של האלבום שייקרא "Rebel Heart Tour".
מסע ההופעות החל ב-9 בספטמבר 2015 והסתיים ב-20 במרץ 2016. סך הכול כלל כ-82 הופעות, 36 באמריקה הצפונית, 25 באירופה, 13 באסיה, 8 באוקיאניה.
בסיימו קיבל כיותר מ-169.8 מיליון דולר הכנסות ו-1.045 מיליון צופים ומדונה הוכרתה כאמן הסולו המרוויח בכול הזמנים מסיבוב הופעות עם כ-1.13 מיליארד דולר.
הקרדיטים מותאמים מהאתר הרשמי של מדונה.
האלבום זכה להצלחה רבה במצעדים, והגיע עם צאתו למקום הראשון במעל ל-14 מדינות.
בהם בלגיה, איטליה, קוריאה הדרומית, אוסטרליה, שווייץ, ועוד.
במכירות בארצות הברית נכנס למקום ה-2 במצעד הבילבורד 200 לאחר שמכר כ-121,000 עותקים בשבוע הראשון לצאתו ויותר ממיליון עותקים לשנת 2015 בעולם.
בבריטניה הגיע האלבום לתואר כסף לאחר שמכר מעל ל-70,000 עותקים.
באוסטריה, ברזיל, צרפת, פולין, ומקסיקו הגיע לתואר זהב ובאיטליה אף לתואר פלטינה עם מכירות של מעל 50,000 עותקים.
מקוםתאריםמכירותאוסטריה (IFPI Austria)זהב7,500*אוסטרליה (ARIA)15,000איטליה (FIMI)פלטינה60,000ארצות הברית (RIAA)238,000ברזיל (Pro-Música Brasil)זהב30,000הממלכה המאוחדת (BPI)זהב100,000יפן (RIAJ)7,548מקסיקו (AMPROFON)זהב30,000^פולין (ZPAV)זהב10,000צרפת (SNEP)זהב52,000קוריאה הדרומית (KMCA)4,173קנדה (Music Canada)18,000סיכוםבכל העולם1,000,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
"Really Don't Care" (בעברית: באמת לא אכפת לי) הוא שיר של הזמרת האמריקאית דמי לובאטו בשיתוף עם הזמרת האנגלית שר לויד.
השיר יצא ב-20 במאי 2014, מתוך האלבום הרביעי של לובאטו, Demi.
השיר נכתב על ידי לובאטו ולויד עם קרל פאלק, סוואן קוטצ'ה ורמי יעקוב, והופק על ידי קוטצ'ה ויעקוב.
"Really Don't Care" הגיע למקום ה-26 במצעד בילבורד הוט 100 האמריקאי ולמעמד פלטינה כפולה במדינה.
"Really Don't Care" הוא שיר פופ שנמשך 3 דקות ו-21 שניות.
השיר נכתב במפתח של G מינור.
לובאטו במקור כתבה את השיר הזה כשיר פרידה.
היא רצתה להפוך את השיר ליותר מעצים.
היא אמרה "אני רציתי להפוך את השיר ליותר מעצים.
כאשר חשבתי על המילים 'really don't care', זה גרם לי לחשוב על בריונות, ועל בני קהילת הלהט"ב המתמודדים איתה לעיתים קרובות, אבל הם מקבלים את עצמם".
המבקר של בילבורד ג'ייסון ליפשוץ שיבח את ביטחונה של לובאטו בשיר.
הוא בנוסף הגיב בחיוב על המיקום של השיר ברשימת השירים באלבום (Demi), וציין כי "Really Don't Care" הוגש כ "הקלה קלילה" לאחר שירים כבדים ועצובים.
סאם לנסקי מאתר Idolator תיאר את השיר כ"שיר נועז שלא ניתן לעמוד בפניו".
לעומת זאת, מלינדה ניומן מאתר HitFix טענה שהשיר כללי מידי, בהשוואה לשיר "I Love It" של איקונה פופ (2012).
הקליפ הרשמי יצא ב-26 במאי 2014, ובנוסף היא העלתה הצצות ("טיזרים") קטנות לחשבון היוטיוב שלה.
בקליפ אורחו מספר מפורסמים כגון ג'ון טיילור, טרוויס בייקר ווילמר ולדראמה (שהוא גם בן זוגה של לובאטו).
קליפ של מילות השיר יצא ב-14 במאי 2014 בחשבון היוטיוב (Vevo) של לובאטו.
הסרטון כולל את המילים של השיר מעל מספר מעריצים ברזילאים של לובאטו העושים ליפ-סינק למילות השיר.
במהלך צילומי הסרטון, מפתיעה לובאטו את מעריציה ומגיעה אליהם.
לובאטו הופיעה עם שיר זה במספר הופעות לפני שהוא יצא באופן רשמי.
השיר גם נכלל בשני סיבובי ההופעות של לובאטו, "The Neon Lights Tour" ו-"Demi World Tour".
מדינהתוארעותקיםמקורארצות הברית (RIAA)פלטינה x22,000,000בריטניה (BPI) כסף200,000
Reaper (בעברית: קוֹצֵר) הוא סינגל שיווקי שהוקלט על ידי הזמרת האוסטרלית סיה.
הסינגל יצא לאור ב-6 בינואר 2016, תחת חסותה של חברת התקליטים אינרציה רקורדס, כסינגל השיווקי השני מתוך אלבומה השביעי, This Is Acting.
את השיר כתבו סיה, קניה וסט, נח גולדשטיין ואחרים, והוא הופק על ידי וסט, גולדשטיין, ג'סי שטקין ואחרים.
במקור תכננה סיה לתת לריהאנה את השיר, אך היא סירבה לקבלו ובחרה לתת לסיה להקליט אותו.
השיר תוכנן להיכנס לאלבומה השמיני של ריהאנה, Anti.
לבסוף, בתחילת 2016 החליטה סיה שהיא תקליט בעצמה את השיר, והוא יצא כסינגל השיווקי השני מן האלבום.
בנוסף, החליטה סיה כי לשיר לא יצולם ווידאו קליפ ולכן העלתה לערוץ ה-Vevo שלה תמונה שתאפשר למעריציה לשמוע את השיר.
סיה הופיעה עם השיר בכל אחד מן המופעים שקיימה בסיבוב ההופעות הראשון שלה, "Nostalgic for the Present Tour".
בנוסף, הופיעה סיה עם השיר ב-"GMA", שם ביצעה אותו בשידור חי לעיניי כל הצופים.
השיר הצליח להיכנס למצעדים רבים ברחבי העולם, ובשיאו הצליח להגיע למקום ה-1 במצעד שירי ה-R&B שבשוודיה.
Rebel Heart Tour הוא סיבוב ההופעות העשירי של הזמרת-יוצרת האמריקאית מדונה, אליו יצאה על מנת לקדם את אלבומה השלושה-עשר, Rebel Heart.
סיבוב ההופעות כלל 82 יעדים באמריקה הצפונית, באסיה, באוקיאניה ובאירופה.
הוא התחיל ב-29 בספטמבר 2015 במונטריאול שבקנדה והסתיים ב-20 במרץ 2016 בסידני שבאוסטרליה.
סיבוב ההופעות הובל על ידי חברת לייב ניישן אנטרטיינמנט בהנחיית ארתור פוגל, וזה היה שיתוף הפעולה החמישי של מדונה עם החברה.
במהלך סיבוב ההופעות היא ביקרה בערים בהם לא ביקרה בעבר, בין היתר גם באוסטרליה, שם ביקרה בפעם הראשונה מזה 23 שנים.
סיבוב ההופעות הוכרז ב-1 במרץ 2015 דרך אתר האינטרנט הרשמי של מדונה.
החזרות לסיבוב ההופעות התחילו עם ההכרזה עליו ונמשכו בין 10 ל-12 שעות ביום בליווי של מנהלים יצירתיים, מפיקים, מעצבים וכוראוגרפים.
בנוסף לכך, סיבוב ההופעות קיבל השראה מלהקת התיאטרון סירק דו סוליי, ראש השנה הסיני ומסרטים כמו 300 וגריז.
ג'יימס קינג היה מנהל הקריאייטיב של סיבוב ההופעות לאחר ששיתף פעולה עם מדונה בסיבובי הופעות קודמים בעוד מייגן לוסון וג'ייסון יונג שימשו ככוריאוגרפים של המופע.
התלבושות למופע עוצבו על ידי חברות שונות ביניהם מוסקינו, פראדה, מיו מיו, גוצ'י וחברת התכשיטים סברובסקי.
הקול והאור במופע הופקו על ידי קליי פאקי וחברת דיג'יקו ועל המולטימדיה היו אחראים חברת ההפקה "Moment Factory".
רשימת השירים כללה למעלה מ-20 שירים מכל מיני תקופות על מנת "לספק את כל המעריצים" לטענתה של מדונה.
סיבוב ההופעות זכה לביקורות חיוביות אשר שיבחו את הנוכחות הבימתית של מדונה וציינו לטובה את ההתמקדות בדימויים ובהופעות.
רשימת השירים ספגה ביקורות מעורבות שהרבה העירו על כך שלמרות השילוב של השירים הישנים שלה יש יותר מדי שירים מהאלבום הנתמך.
סיבוב ההופעות עורר מספר מחלקות אך זכה להצלחה מסחרית רבה כאשר גרף 169.8 מיליון דולר, וזכה לקהל של 1.05 מיליון אנשים מ-82 יעדים בלבד, מה שהפך את מדונה גם לאמן הנשי המרוויח ביותר מסיבובי הופעות אי פעם והאמן השלישי בסך הכל כאשר הרווח שלה עומד על 1.31 מיליארד דולר.
לסיבוב ההופעות יצא די וי די אשר צולם במהלך ההופעות באוסטרליה ב-19–20 במרץ ופורסם ב-15 בספטמבר 2017. ב-9 בדצמבר 2016 ההופעה שודרה גם בטלוויזיה האמריקאית.
"Messiah" (גרסה עם וידאו קליפ)
"" (גרסה עם וידאו קליפ) (משולב עם השיר "Justify My Love")
"Illuminati" (גרסה עם וידאו קליפ)
תאריךעירמדינהמיקוםמופע חימוםצופיםהכנסותלג 1 – צפון אמריקה9 בספטמבר 2015מונטריאולקנדהסנטר בלדיפלו26,468 / 26,468$3,420,98410 בספטמבר 201512 בספטמבר 2015וושינגטון די.
Real Life (בעברית: החיים האמיתיים) הוא אלבום האולפן השלישי של הזמרת-היוצרת הבריטית אמילי סאנדיי.
האלבום יצא לאור ב-13 בספטמבר 2019, על ידי חברות התקליטים וירג'ין EMI.
סאנדיי כתבה את כל רצועות האלבום, האלבום הופק על ידי טרוי מילר.
סאנדיי סיפרה שהאלבום הוא כוונתה היה לעורר "תקווה וביטחון" עם האלבום, ובמיוחד לאלה ש"שנשכחו בשוליים, והובלו בגלל הדיכוי הבלתי נראה הזה שתמיד נמצא שם בחיינו".
מדינהתאריך יציאהפורמטחברת תקליטיםמקורעולם13 בספטמבר 2019הזרמת מוזיקה • הורדה דיגיטליתוירג'ין EMI
Rebel Heart Tour הוא אלבום ההופעה החמישי של הזמרת-יוצרת האמריקאית מדונה.
אלבום ההופעה יצא לאור ב-15 בספטמבר 2017, בהוצאת חברות התקליטים איגל רוק אנטרטיינמנט ואיגל רקורדס בשלושה פורמטים: DVD, אודיו ובלו-ריי.
אלבום ההופעה הגיע למקום הראשון במצעד האלבומים המקסיקני.
בספטמבר 2016, אמרה מדונה כי היא סיימה לצפות ב-DVD של סיבוב ההופעות ושהוא צפוי לצאת בחודשים הקרובים.
לאחר מכן, פורסם כי ב-9 בדצמבר 2016, כי הצילום של המופע ישודר בערוץ שואו-טיים האמריקאי בשם, Madonna: Rebel Heart Tour, כאשר במהלך התוכנית יוצגו קטעי מאחורי הקלעים של המופעים באוסטרליה.
אלבום ההופעה מכיל תקליטור בונוס ובו הופעתה של מדונה באוסטרליה במסגרת מיני סיבוב ההופעות "Madonna: Tears of a Clown".
מיני סיבוב הופעות מיוחד שנערך עבור מעריציה האוסטרליים כביכול, כפיצוי על כך שלא הופיעה במדינה במשך למעלה מעשרים ושלוש שנים.
אלבום ההופעה קיבל ביקורות חיוביות מהמבקרים על השירה, הריקודים והפקת המופע עצמו.
אלבום ההופעה הגיע למקום הראשון ברוב המדינות בהם דורג במצעדי DVD ואלבומי וידאו ועשירייה הפותחת במספר מדינות נוספות.
במהלך טקס פרסי דיסק הזהב של יפן, זכה אלבום ההופעה בקטגוריית "הסרטון המוזיקלי הטוב ביותר עבור אמן מערבי".
מקוםתאריםמכירותאלבוםארצות הברית (RIAA)3,848צרפת (SNEP)3,000וידאוצרפת (SNEP)פלטינה10,000** נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
Real (בעברית: אמיתי) הוא אלבום האולפן החמישי של הזמרת-יוצרת האמריקאית בלינדה קרלייל.
האלבום יצא לאור ב-29 בספטמבר 1993, בהוצאת חברת התקליטים וירג'ין רקורדס.
ב-AllMusic זכה האלבום לביקורת מעורבת, תוך שהעניקו לו ציון של שני כוכבי זהב מתוך חמישה בסך הכל.
באנטרטיינמנט ויקלי לעומת זאת, הפנו כלפי האלבום ביקורת חיובית, תוך שהעניקו לו ציון .
ב-Randy Krbechek's Metronews הופנתה כלפי האלבום ביקורת חיובית.
הסינגל הראשון מתוך האלבום "Big Scary Animal", זכה להצלחה כאשר הצליח להגיע למקום ה-12 במצעד הסינגלים הבריטי.
אזורתאריך יציאהפורמטחברת תקליטיםקטלוגמקוריפן29 בספטמבר 1993קלטת שמע • תקליטורטושיבהVJCP-28185ארצות הברית5 באוקטובר 1993וירג'יןV2-39102הממלכה המאוחדת11 באוקטובר 1993תקליט • תקליטורCDV2725אוסטרליה14 בנובמבר 1993תקליטור839102-2
Reason (בעברית: סיבה) הוא אלבומה השני של הזמרת מלאני סי, אשר יצא ב-10 במרץ 2003 על ידי וירג'ין רקורדס.
האלבום הגיע למקום ה-5 בבריטניה ומכר כ-30 אלף עותקים בשבוע הראשון ליציאתו ובסופו של דבר הגיע למעמד זהב במדינה עם מכירות של כ-101 אלף עותקים, אם כי מדובר בנפילה מסחרית ביחס לאלבומה הקודם אשר מכר קרוב ל-900 אלף עותקים במדינה.
גם בשאר העולם האלבום לא הצליח לשחזר את הצלחת האלבום הקודם כאשר מכר חצי מיליון עותקים בלבד בכל העולם.
לאחר ההתפרקות של הספייס גירלז מלאני המשיכה את קריירת הסולו שלה ובכך הפכה לאמנית היחידה מהלהקה שעשתה זאת בניגוד לשאר בנות הלהקה שפרשו מקריירה מוזיקלית או פוטרו מחברות התקליטים שלהם.
האלבום היה במקור צפוי לצאת בנובמבר אך מסיבות לא ידועות הוא נדחה.
בעקבות כך החלו להיות מופצות שמועות כחברת התקליטים של מאלני דרשה ממנה לרדת במשקל לפניי יציאת האלבום.
מלאני טענה כי שמועות אלו אינן נכונות שומערכת היחסים שלה עם חברת התקליטים שלה היא "פנטסטית".
"Realer" הוא סינגל שהוקלט על ידי הראפרית האמריקאית מייגן די סטליון, מתוך המיקסטייפ הראשון שלה, Fever.
הוא יצא לאור ב-16 במאי 2019, בהוצאת חברות התקליטים 1501 סירטיפייד ו-300 אנטרטיינמנט, כסינגל השני והאחרון מתוך המיקסטייפ.
השיר הגיע למקום ה-23 במצעד השירים של טיידל.
במקור, יצא השיר "Cash Shit", שזכה להצלחה רבה והסתמן להיות הסינגל הראשון מתוך המיקסטייפ, אך לבסוף יצא במקומו השיר "Sex Talk", תוך שהוחלט לחתום את המיקסטייפ עם הוצאת השיר הזה כסינגל השני והאחרון מתוכו.
השיר נכתב על ידי מייגן די סטליון לבדה והופק על ידי ליל-ג'ו-מייד-דה-ביט בדומה לשירה הקודם, "Sex Talk" ולשירה "Big Ole Freak".
"Real Friends" (בעברית: "חברים אמיתיים") הוא סינגל שיווקי שהוקלט על ידי הזמרת הקובנית-אמריקאית קמילה קביו מתוך אלבום הבכורה שלה, Camila.
בתחילה, יצא השיר כסינגל שיווקי עם הסינגל "Never Be the Same" ב-7 בדצמבר 2017. גרסה חדשה לשיר בהשתתפות הזמר סוואה לי יצאה לאור ב-16 באוגוסט 2018.
השיר נכתב על ידי קביו, ויליאם וולש, לואי בל, בריאן לי ומפיק השיר - פרנק דוקס.
קביו החלה לכתוב את השיר בעת שהותה בעיר לוס אנג'לס לפני סיום העבודה על אלבום הבכורה שלה, Camila.
השיר היה האחרון שהוקלט באלבום.
הוא יצא לאור שבוע לאחר הקלטתו, ב-7 בדצמבר 2017 יחד עם הסינגל "Never Be the Same", כמתנה למי שרכש את האלבום בהזמנה מוקדמת.
השיר מאופיין בסגנון מינימליסטי, כשרק גיטרה אקוסטית וכלי הקשה מלווים את קביו.
בשיר, קביו שרה במפתח נמוך, לעומת קול הסופרנו המאפיין אותה.
בשיר היא שרה על כך שהיא מוקפת במערכות יחסים שליליות, ומבקשת מערכות יחסים כנות.
לשיר השפעות מסוגות הרגאיי והמוזיקה הלטינית.
ב-16 באוגוסט 2018, גרסת רימייק של השיר בהשתתפות הזמר והראפר האמריקאי סוואה לי מהצמד ריי סרמרד יצאה לאור כסינגל בינלאומי.
סוואה לי אמר בריאיון למגזין הרולינג סטון כי מה שגרם לו להקליט את השיר הוא הרצון לעבוד עם קביו.
"Really" (בעברית: "באמת") הוא שיר שהוקלט על ידי להקת בנות הקיי-פופ הדרום קוריאנית בלאקפינק, מתוך המיני-אלבום השני שלה, Square Up.
השיר יצא לאור ב-15 ביוני 2018, על ידי חברת התקליטים YG אנטרטיינמנט, ביחד עם שאר שירי המיני-אלבום.
השיר נכתב על ידי טדי פארק ודני צ'אנג והופק על ידי צ'ויס37 שהפיקו עבור בלאקפינק את להיטיה הגדולים ביותר, כדוגמת "As If It's Your Last" שיצא בשנת 2017. השיר מכיל בתוכו את סוגת הקיי-פופ.
בנוסף לכך, נכלל השיר באלבום הבכורה של בלאקפינק, Blackpink in Your Area.
במצעד 100 השירים החמים של קוריאה הדרומית הגיע למקום השמיני.
במצעד ה-Gaon של המדינה זכה להצלחה פחותה כאשר הגיע למקום ה-18. במצעד שירי העולם הדיגיטליים הגיע למקום ה-11.
האודיו של השיר הועלה ליוטיוב ב-15 ביוני 2018, תוך שהצליח לצבור למעלה מ-54 מיליון צפיות.
מדינהתאריך יציאהפורמטחברת תקליטיםמקורעולם15 ביוני 2018הזרמת מוזיקה • הורדה דיגיטליתYG
"Real Love" (בעברית: אהבה אמיתית) הוא סינגל של להקת המוזיקה האלקטרונית הבריטית קלין בנדיט והזמרת-יוצרת הבריטית ג'ס גלין.
השיר יצא ב-16 בנובמבר 2014 כסינגל משותף, הלקוח מהמהדורה המיוחדת של אלבומה של הלהקה, New Eyes ואלבומה של גלין, I Cry When I Laugh.
השניים שיתפו פעולה בעבר ב-Rather Be.
לאחר ההצלחה הגדולה של Rather Be, הם החליטו לשתף פעולה בשנית.
השיר יצא ב-16 בנובמבר 2014 להורדה דיגיטלית.
במצעד הסינגלים הבריטי, השיר נכנס מיד אל המקום השני, והפך ללהיט השלישי של קלין בנדיט והרביעי של גלין שנכנס לעשירייה הראשונה.
נכון לנובמבר 2016, מכירות הסינגל בבריטניה עומדות על מעל ל-682,000 עותקים.
השיר נכנס ל-40 השירים הראשונים במספר מצעדי מדינות באירופה, והצליח להגיע למקום השני גם בגרמניה, ולמקום ה-13 באוסטרליה.
בשנת 2015 הוא פורסם ברדיו הדאנס האמריקאי והגיע בשיאו למקום ה-20 במצעד שירי הדאנס קלאב.
בישראל, הגיע השיר למקום הראשון במצעד הבינלאומי של מדיה פורסט.
הווידאו קליפ של השיר פורסם ב-20 באוקטובר 2014 וזכה למעל ל-90 מיליון צפיות, נכון ליולי 2020.
Recess (מאנגלית: הפסקה) הוא אלבום הבכורה של המפיק המוזיקלי האמריקאי סקרילקס, שיצא לאור ב-14 במרץ 2014 על ידי האווסלה, ביג ביט רקורדס ואטלנטיק רקורדס.
האלבום הוקלט בין 2013 ל-2014 בזמן שסקרילקס טייל ברחבי העולם.
Recess זכה לביקורות מעורבות ממבקרי מוזיקה.
הוא התפרסם במספר מדינות ברחבי העולם והגיע לשיאו במצעדי הפזמונים בארצות הברית ובבריטניה.
רולינג סטון דירג אותו מאוחר יותר במקום ה-22 ברשימת 50 האלבומים הטובים ביותר של 2014.
ב-7 במרץ 2014, סקרילקס לקח חלק בפוסט "שאל אותי כל דבר" מקוון של רדיט.
כדי לחפוף למפגש שאלות ותשובות זה, הפרופיל שלו באתר שונה להפניה לדף שמציג פני חייזר מדבר, המבוסס על האמוג'י של אפל.
"הפנים השמיעו דגימות קצרות מרצועות האלבום כאשר לחצת עליהם." הוא הוציא באותו יום אפליקציה לנייד, Alien Ride, הכוללת מטרה בסגנון ארקייד שבו החללית צריכה להשמיד אסטרואידים.
כשהספירה לאחור הגיעה לאפס, השיר הראשון מהאלבום היה זמין להזרמה דרך האפליקציה.
השירים פורסמו בהרווחים של 30 דקות עד שהאלבום כולו היה ניתן להזרמה לזמן מוגבל דרך האפליקציה.
"Try It Out (מיקס נאון)" עם אלווין ריסק פורסם כסינגל המוביל של האלבום ב-14 באוקטובר 2013, לצד שני מיקסים נוספים של השיר.
הוא התפרסם בצרפת במקום ה-185. שיר הכותרת, "Recess", נוספה לרשימת ה-C של ערוץ הרדיו BBC 1 ב-19 במרץ 2014, ונכנס למצעדי חנות האייטונס של מספר מדינות, כולל ארצות הברית ובריטניה.
השיר נכנס למצעד הסינגלים הבריטי במקום ה-57 עם פרסום האלבום, ויצא כסינגל לצד רמיקסים ב-7 ביולי 2014. גם "Ease My Mind", "All Is Fair in Love and Brostep" ו-"Dirty Vibe" נכנסו למצעדי האייטונס במדינות שונות.
הקליפ של "Ragga Bomb" יצא לאור ב-1 באפריל 2014 והשיר נכנס למצעד האולטראטופ של פלנדריה במקום ה-75 מתוך 100. מיני-אלבום רמיקס בשם Ease My Mind v Ragga Bomb Remixes יצא לאור ב-24 בנובמבר 2014, כששני השירים שולבו כסינגל.
"Dirty Vibe" פורסם כסינגל הרביעי בצורה של מיני-אלבום נוסף ב-15 בדצמבר 2014.
"Doompy Poomp" יצא לאור ב-8 ביוני 2013, בשיתוף המעצב הגרפי מישקה להורדה חינמית דרך אתר האינטרנט שלו.
"Stranger" מופיע בפסקול הסרט מפוצלים, שיצא זמן קצר לפני האלבום.
השיר הראשון, "All Is Fair in Love and Brostep" הופיע לראשונה כדמו במיקס חיוני שלו ברדיו BBC 1. השיר "Terror Squad" של מפיק המוזיקה האלקטרונית Zomboy נוצר בהשראת גרסת הדמו הידועה רשמית בשם "untitled DJ tool" או בשם הלא רשמי "This Much Power".
כתוצאה מכך, סקרילקס השתמש בדגימה מ-"Terror Squad" שאומרת "It's fucking Zomboy", ומסתירה את ה-"Zomboy" בצחוק מעוות בקול נמוך.
ב-Metacritic, המקצה דירוג מנורמל מתוך 100 לביקורות של מבקרי מיינסטרים, האלבום קיבל ציון ממוצע של 59 על סמך 15 ביקורות המצביעות על "ביקורות מעורבות או ממוצעות".
האלבום הגיע למקום הרביעי במצעד בילבורד 200 האמריקאי, עם מכירות בשבוע הראשון של 48,000 עותקים בארצות הברית.
"Coast Is Clear" מכיל אינטרפולציות (הקלטה מחודשת) של "Big Poppa", שנכתב ובוצע על ידי הנוטוריוס בי.
"Ease My Mind" מכיל דגימות של "DJ, Ease My Mind", שנכתב ובוצע על ידי ניקי & דה דוב.
Rebol (בעברית: רֵבּוֹל; נכתבה בעבר כ־REBOL) היא שפת תכנות חוצה פלטפורמות להעברת מידע אשר נוצרה בשנת 1997 ותוכננה על ידי קארל סאסנראט (Carl Sassenrath) לצורך תקשורת ברשתות ומערכות מרושתות (distributed computing).
Rebol היא שפת תכנות מרובת פרדיגמות (כלומר, תומכת במספר עקרונות תכנותיים) בעלת טיפוסיות דינמית.
לפי מתכנן השפה, קארל סאסנראט, הפיצ'ר העוצמתי ביותר שמציגה השפה הוא היכולת ליצור דיאלקטים ספציפיים לצורך ביצוע משימות בתחומים שונים:
דאגלס קרוקפורד, הידוע במערובתו בפיתוחה של שפת התכנות הידועה Javascript, תיאר את Rebol כשפה יותר מודרנית, אך בעלת רעיונות דומים לאלו של Lisp, בכך שהיא בנויה על הצגה של מידע שניתן להריצו כתוכנה, ובנוסף תיאר אותה כאחת מן ההשראות לפורמט JSON להעברת מידע.
במקור, התוכנה והמימוש הרשמי שלה היו פרטיים ובעלי קוד סגור, ופותחו על ידי REBOL Technologies.
Rebol שומשה על מנת לתכנת אפליקציות מרושתות (הן בצד השרת והן בצד הלקוח), מסדי נתונים, תוכנות שירות לצורך תחזוקת המחשב ותוכנות מולטימדיה.
על מנת ליישר קו עם טרנד שינוי שמות השפות, כדוגמת השינוי מ־LISP ל־Lisp, שונתה REBOL ל־Rebol, לאחר דיון בבלוג של סאסנראט, מפתח השפה.
Rebol שוחררה בשנת 1997, Rebol תוכננה מעל מעשרים שנה על ידי קארל סאסנראט, הארכיטקט והמפתח העיקרי של משפחות מערכות ההפעלה AmigaOS, ועל מנת על המחקר שביצע על סמנטיקה מתמטית בתכנות ובאמצעות עקרונות משפות התכנות Lisp, Forth, Logo ו־Self .
ביירון דניאל ברנשטיין הידוע בכינויו האינטרנטי Reckful, היה סטרימר אמריקאי, שפעל בפלטפורמת Twitch ושחקן ספורט אלקטרוני מקצועי, שהיה מוכר בקהילת הגיימינג בזכות הישגיו במשחקי המחשב וורלד אוף וורקראפט ו-Asheron's Call.
ביירון דניאל ברנשטיין נולד בלוס אנג'לס, כבן הזקונים של יהודית ואיתמר ברנשטיין.
אביו ד"ר למשפטים וסופר יליד תל אביב, ואמו סופרת.
אחיו הבכור, גיא, התאבד כאשר ביירון היה בן 6, והמאורע תואר לימים כמשמעותי מאוד עבורו ועבור ההתמודדות עם הדיכאון ממנו סבל.
ברנשטיין היה ידוע כשחקן וורלד אוף וורקראפט מוכשר, שם שיחק בעיקר כ"נוכל" (Rogue).
השתתף בטורנירי ספורט אלקטרוני ואליפויות עולם וזכה באליפות העולם של 2010 מטעם ארגון Major League Gaming (MLG).
ב-2011 הוציא לאתר WarcraftMovies את סרטון הגיימינג הפופולרי הראשון שלו, Reckful 3, שצבר מיליון צפיות תוך שבוע מהעלאתו.
בהצבעה שנערכה תחת אותה הפלטפורמה, זכה ברנשטיין לתואר "השחקן המיומן של השנה".
שנה מאוחר יותר, פתח ברנשטיין את ערוץ היוטיוב שלו.
ב-2012 החל לעבוד כמפתח, אסטרטג תפעולי ומעצב קונספט בחברת Feenix, חברה אמריקנית שייצרה עכברי גיימינג.
ברנשטיין דורג בעשירייה הפותחת של רשימת "הסטרימרים העשירים ביותר" של מגזין "The Gazette Review".
לטענתו, הונו האישי נאמד במיליון וחצי דולרים, וממוצע של כ-50 אלף צופים לכל סטרים שלו.
ברנשטיין השתתף במספר תחרויות פוקר עולמיות בין השנים 2016–2017.
במאי 2018 הוציא ברנשטיין פודקאסט בשם "Tea Time with Byron" (שעת תה עם ביירון), בה אירח וראיין דמויות מפתח רבות בעולם הגיימינג והניו מדיה וביניהן הסטרימרית Pokimane והשחמטאי היקארו נקמורה.
הפודקאסט מנה כ-6 פרקים, כאשר האחרון שבהם יצא ב-31 במרץ 2020.
ברנשטיין התמודד מנעוריו עם דיכאון, נושא עליו דיבר במספר סטרימים שעשה בתקופה שקדמה למותו.
מספר שעות לפני כן, הציע ברנשטיין נישואין לבת זוגו, בקה, דרך עמוד הטוויטר שלו.
בקה ראתה והתייחסה להצעת הנישואין רק לאחר מותו.
לאחר מותו, קיימו שחקני וורלד אוף וורקראפט רבים הלוויה וירטואלית לזכרו במשחק, במסגרתה הגיעו אלפי שחקנים ל"קתדרלת האור" שבעיר סטורמווינד סיטי (עיר בני-האנוש והעיר המרכזית של פלג ה"אליינס" במשחק) על מנת לחלוק לו כבוד אחרון, וטקס דומה שהתקיים גם בעיר האורקים אוגרימר (העיר המרכזית של פלג ה"הורד").
חברת בליזארד הנציחה את דמותו במשחק על ידי הצבת דמות NPC של Class Trainer בשם "Reckful", גם היא ב"קתדרלת האור".
וורלד אוף וורקראפט – אליפות MLG בדאלאס, 2009 – מקום שלישי
וורלד אוף וורקראפט – אליפות MLG באורלנדו, 2009 – מקום שני
וורלד אוף וורקראפט – אליפות MLG בקולומבוס, 2010 – מקום שני
וורלד אוף וורקראפט – אליפות MLG בוושינגטון, 2010 – מקום ראשון
הארטסטון – אליפות Innkeeper's Invitational 2013 – מקום שלישי ורביעי
Reasons I Drink הוא שיר של הזמרת הקנדית-אמריקאית אלאניס מוריסט מאלבום האולפן התשיעי שלה, Such Pretty Forks in the Road.
הוא יצא לאור כסינגל המוביל מהאלבום ב-2 בדצמבר 2019, על ידי אפיפאני רקורדס.
מוריסט ביצעה את השיר לראשונה בשידור חי בתוכנית האירוח הלילית של ג'ימי פאלון ב-5 בדצמבר 2019.
Reckless (בעברית: לא זהיר) הוא סינגל שהוקלט על ידי הזמרת-יוצרת האמריקאית מדיסון ביר.
השיר יצא לאור ב-4 ביוני 2021, על ידי חברות התקליטים אפיק ואקסס, כסינגל ראשון מתוך אלבום עתידי.
ב-24 במאי 2021, צייצה ביר בטוויטר כי בקרוב היא תוציא את השיר האהוב עליה אי פעם שהיא כתבה.
ארבעה ימים לאחר מכן, ב-28 במאי, הכריזה ביר רשמית על יציאתו של השיר, וצירפה טיזר בן חצי דקה מהקליפ.
בהמשך, חשפה ביר כי הקליטה את השיר כבר באוקטובר 2020. ב-31 במאי, פרסמה ביר את עטיפת השיר.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם כ-800 אלף השמעות ביומו הראשון.
נכון ל-22 ביוני 2021, צבר השיר למעלה מ-9 מיליון השמעות.
עם פרסומו, זכה "Reckless" לביקורות חיוביות ושבחים רבים.
במגזין האופנה Clash כונה השיר "קטע פופ בוגר להפליא".
ב-Hypebae נכתב כי השיר "מדגים את קולה המרגיע של ביר".
מדיסון ביר – שירה, כתיבה, הפקה, הלחנה
לירוי קלמפיט – כתיבה, הפקה, הלחנה, קולות רקע, בס, תופים, גיטרה, תכנות
טים סומרס – כתיבה, הפקה, הלחנה, קולות רקע, תופים, קלידים, תכנות
ג'רמי דוסולייה – כתיבה, הלחנה
אזורתאריך יציאהפורמטחברת תקליטיםעולם4 ביוני 2021הזרמת מוזיקה • הורדה דיגיטליתאפיק • אקסס
Real Men Don't Eat Quiche - A Guidebook to All That Is Truly Masculine (גברים אמיתיים לא אוכלים קיש) הוא רב-מכר שנון הכולל סטריאוטיפים של גבריות מאת התסריטאי וההומוריסט האמריקאי ברוס פיירשטיין וכולל איורים פרי יצירתו של .
הספר יצא לאור בשנת 1982 בארצות הברית ().
כותרת הספר רומזת לאסוציאציות המגדריות של קיש שזוהה כמאכל "נשי" בתרבות האמריקאית, הגורמת לגברים להימנע מכך.
כדי לזכות בפרסום בחינם, הוצאת הספרים שלחה עותקים של הספר לאנשי רדיו ולבעלי טור בעיתונים, וההגדרות השנונות "גברים אמיתיים לא ..." צוטטו בהרחבה.
מאזינים וקוראים קנו את הספר לקבלת הגדרות נוספות.
הספר הופיע ברשימת רבי המכר של הניו יורק טיימס במשך 55 שבועות ונמכר ביותר מ־1.6 מיליון עותקים.
עיבוד אוסטרלי מאת אלכס בוזו התפרסם מאוחר יותר באותה השנה.
"Real Groove" הוא סינגל של הזמרת האוסטרלית, קיילי מינוג, מתוך אלבום האולפן ה-15 שלה, Disco.
הסינגל הושמע למעלה מ-11 מיליון פעמים בספוטיפיי.
ב-31 בדצמבר 2020, פורסמה גרסה מחודשת של הסינגל, בשם "Real Groove (Studio 2054 Remix)", בשיתוף פעולה עם הזמרת האנגלית, דואה ליפה.
הגרסה המחודשת הושמעה למעלה מ-13 מיליון פעמים בספוטיפיי.